User:AllanSchmidtDK/sandbox

Kønsdiskrimination er alle forskelsbehandlinger der tildeler eller berøver en person fordele, muligheder eller status på baggrund af dennes køn.

I Danmark er der formelt set ligestilling, det er skrevet i loven at der ikke må ske forskelsbehandling på baggrund af køn.

Bekendtgørelse af lov om ligebehandling af mænd og kvinder med hensyn til beskæftigelse m.v. (Ligebehandlingsloven) og Bekendtgørelse af lov om ligestilling af kvinder og mænd (Ligestillingsloven) vedrører beskyttelse imod diskrimination på grund af køn herunder også i forbindelse med barsel.

Dansk lov kønsdiskriminerer

Selvom der formelt ser er ligestilling i Danmark, er der en række love, der forskelsbehandler baseret på køn og stiller mænd og kvinder forskelligt. Det drejer sig om områderne omskæring, partnervold, barsel, værnepligt og reproduktive rettigheder.

Omskæring

Straffelovens §245a forbyder omskæring af piger, men giver ikke drenge samme ret til hel krop. Straffeloven § 7, 2a udvider forbuddet til også at gælde andre end Danmark.

“Den, der ved et legemsangreb med eller uden samtykke bortskærer eller på anden måde fjerner kvindelige ydre kønsorganer helt eller delvis, straffes med fængsel indtil 6 år.”

“Under dansk straffemyndighed hører handlinger, som foretages inden for et fremmed myndighedsområde af en person, der på tidspunktet for sigtelsen har dansk indfødsret, er bosat i den danske stat eller har lignende fast ophold her i landet, hvis


 * 1) handlingen også er strafbar efter lovgivningen på gerningsstedet (dobbelt strafbarhed) eller
 * 2) gerningsmanden også på gerningstidspunktet har den nævnte tilknytning her til landet og handlingen

a) omfatter seksuel udnyttelse af børn, menneskehandel eller kvindelig omskæring eller”

Partnervold

Servicelovens §109 giver kvinder og børn i følge med kvinder ret og mulighed for at komme på krisecenter ved partnervold.

“Kommunalbestyrelsen skal tilbyde midlertidigt ophold i boformer til kvinder, som har været udsat for vold, trusler om vold eller tilsvarende krise i relation til familie- eller samlivsforhold. Kvinderne kan være ledsaget af børn, og de modtager under opholdet omsorg og støtte.”

Barsel

Bekendtgørelse af ligeløn mellem mænd og kvinder 1a forbyder diskrimination mod en kvinde, hvis hun tager mange ugers barsel. Diskriminationen under bekendtgørelsen er blevet et problem med den nye barselsreform, der giver mænd flere ugers øremærket barsel.

“Der foreligger direkte forskelsbehandling, når en person på grund af køn behandles ringere, end en anden person bliver, er blevet eller ville blive behandlet i en tilsvarende situation. Enhver form for dårligere behandling af en kvinde i forbindelse med graviditet og under kvinders 14 ugers fravær efter fødslen betragtes som direkte forskelsbehandling.”

Værnepligt

Grundlovens §81 og Bekendtgørelse af værnepligtsloven §1 forpligter enhver dansk mand at indgå i fædrelandets forsvar.

“Enhver våbenfør mand er forpligtet til med sin person at bidrage til fædrelandets forsvar efter de nærmere bestemmelser, som loven foreskriver.”

“Enhver dansk mand er undergivet værnepligt (værnepligtig).

Kvinder har muligheden for værneret.

Reproduktive rettigheder

Sundhedsloven §94 giver en kvinde mulighed for at sige nej til et potentielt barn. Den ret har mænd ikke.

“En gravid kan uden tilladelse få sit svangerskab afbrudt, hvis indgrebet kan foretages inden udløbet af 12. svangerskabsuge og den gravide, efter at reglerne i § 100 er iagttaget, fastholder sit ønske om svangerskabsafbrydelse.”

Folketinget stemmer aktivt for at fastholde kønsdiskriminationen

I 2021 stemte Folketinget mod at give drenge og mænd manglende rettigheder i forbindelse med en aldersgrænse for omskæring (B7 ) og ligestilling af mandlige partnervoldsofre (B141 / B 148 ).